**GUVERNUL ROMÂNIEI**

**HOTĂRÂRE**

**privind modificarea datelor de identificare a unui imobil aflat în domeniul public al statului și în administrarea Penitenciarului Galați, din subordinea Administrației Naționale a Penitenciarelor, precum și trecerea acestuia din domeniul public în domeniul privat al statului, în vederea scoaterii din funcțiune și demolării**

În temeiul art. 108 din Constituția României, republicată, al art. 10 alin. (2) și art. 20 din Legea nr. 213/1998 privind bunurile proprietate publică, cu modificările și completările ulterioare, precum și al art. 869 din Legea nr. 287/2009 privind Codul civil, republicată, cu modificările ulterioare,

având în vedere prevederile art. 2 din Ordonanța Guvernului României nr. 112/2000 pentru reglementarea procesului de scoatere din funcțiune, casare și valorificare a activelor corporale care alcătuiesc domeniul public al statului și al unităților administrativ-teritoriale, aprobată prin Legea nr. 246/2001,

**GUVERNUL ROMÂNIEI** **adoptă prezenta hotărâre:**

Art. 1 - Datele de identificare a bunului imobil aparținând domeniului public al statului, aflat în administrarea Penitenciarului Galați din subordinea Administrației Naționale a Penitenciarelor, din anexa nr. 11 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1.020 și 1.020 bis din 21 decembrie 2006, cu modificările și completările ulterioare, se modifică potrivit anexei nr. 1 care face parte integrantă din prezenta hotărâre.

Art. 2 – (1) Se aprobă transmiterea din domeniul public în domeniul privat al statului a imobilului cu nr. MFP 154124 – Turele pază (7 buc.), aflat în administrarea Penitenciarului Galați din subordinea Administrației Naționale a Penitenciarelor, având datele de identificare prevăzute în anexa nr. 2 care face parte integrantă din prezenta hotărâre.

(2) – Trecerea în domeniul privat al statului a imobilului prevăzut la alin. (1) se face în vederea scoaterii din funcțiune și demolării acestuia.

(3) – După scoaterea din funcțiune și demolarea construcțiilor prevăzute la alin. (1), Penitenciarul Galați își va actualiza în mod corespunzător datele din evidența cantitativ-valorică.

Art. 3 – Administrația Națională a Penitenciarelor va opera, împreună cu Ministerul Finanțelor Publice, modificările corespunzătoare în anexa nr. 11 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.

Art. 4 - Anexele nr. 1 și nr. 2 fac parte integrantă din prezenta hotărâre.

**PRIM – MINISTRU**

**Vasilica - Viorica DĂNCILĂ**